आपको बता दें कि जेएनयू छात्रसंघ चुनाव के नतीजे 11 सितंबर को आने हैं. इन चुनावों में मुकाबला आइसा-डीएसएफ, एआईएसएफ और एबीवीपी के बीच है. छात्र संघ के अध्यक्ष पद के लिए मुकाबले में सात उम्मीदवार हैं. अध्यक्ष सीट पर फिलहाल आइसा का कब्जा है जिसका एसएफआई से गठबंधन है. एबीवीपी अपनी खोई हुई जमीन वापस लेने के लिए लड़ रही है. 2015 में उसे संयुक्त सचिव की सीट मिली थी, लेकिन 2016 में लेफ्ट ने यह सीट छीन ली. इसी के चलते उस पर ज्यादा दबाव है.